Document ID: /roh_data/filtered/fineweb-2-filterrobots_roh.jsonl.gz/26479

Naginas subvenziuns per il transport da laina
- Mesemna, 1.6.2011, 16:43
Il chantun Grischun n'è betg pront da subvenziunar il transport da laina per la resgia gronda a Domat. Las regiuns da l'Engiadina Bassa e da la Val Müstair avevan numnadamain pretendì quai.
Uschè che era questas regiuns avessan pudì furnir laina a la resgia gronda a Domat, quai senza sperditas finanzialas en congual cun la vendita en l'Austria ed en l'Italia. En la regiun n'èn ins betg surtà da la resposta negativa dal chantun. Ins spera dentant sin autras furmas da sustegn. Per exempel che la regenza s'engascha ch'ils transports possian vegnir fatgs cun la Viafier retica. La regiun avess pudì furnir fin circa in quart da la laina che la resgia gronda duvrass. (as/RTR)